A BIZOTTSÁG 483/2005/EK RENDELETE
(2005. március 23.)
a tunéziai vámkontingens keretén belüli olívaolaj-behozatali engedélyek kiállításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösség és a Tunéziai Köztársaság között a kölcsönös liberalizációs intézkedésekre, valamint az EK és a Tunéziai Köztársaság közötti társulási megállapodás mezőgazdasági jegyzőkönyveinek módosítására vonatkozó, levélváltás útján létrejött megállapodásról szóló, 2000. december 22-i 2000/822/EK tanácsi határozatra (1),
tekintettel a zsírféleségek ágazatán belüli piacok közös szervezéséről szóló, 1966. szeptember 22 i 136/66/EGK tanácsi rendeletre (2),
tekintettel a Tunéziából származó olívaolaj importálása során alkalmazandó szabályokról, valamint az 1476/95/EK és az 1291/2000/EK rendelet (3) egyes rendelkezéseitől való eltérésről szóló, 2001. február 15-i 312/2001/EK bizottsági rendeletre és különösen annak 2. cikke (3) és (4) bekezdésére,
mivel:
(1)
Az egyfelől az Európai Közösségek és tagállamai, másfelől a Tunéziai Köztársaság közötti társulás létrehozásáról szóló euro-mediterrán megállapodás 1. számú jegyzőkönyve 3. cikkének (1) és (2) bekezdése (4) évente előre meghatározott határon belül nullaszázalékos vámtételű vámkontingenst nyit meg az 1509 10 10 és 1509 10 90 KN-kódszámú olyan nyers olívaolaj importálására, amely teljes egészében Tunéziából származik, és onnan közvetlenül a Közösség országaiba kerül szállításra.
(2)
A 312/2001/EK rendelet 1. cikkének (2) bekezdése havi mennyiségi határokat is előír az engedélyek kiállítására vonatkozóan.
(3)
Az illetékes hatóságokhoz a 312/2001/EK rendelet 2. cikke (2) bekezdésének megfelelően behozatali engedély iránti kérelmeket nyújtottak be, a 2005. március hónapra megállapított 4 047,384 tonnás határt meghaladó mennyiségre.
(4)
Ilyen körülmények között a Bizottságnak meg kell állapítania egy csökkentési együtthatót, amely lehetővé teszi az engedélyek rendelkezésre álló mennyiséggel arányos kiállítását,
ELFOGADTA EZT A RENDELETET:
1. cikk
A 2005. március 21-én és 22-én, a 312/2001/EK rendelet 2. cikkének (2) bekezdése alapján benyújtott behozatali engedély iránti kérelmek az igényelt mennyiség 98,87 %-os mértékig kerülnek elfogadásra. A február hónapra megállapított 4 047,384 tonnás határt elérték.
2.2. cikk
Ez a rendelet 2005. március 25-én lép életbe.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. március 23-án.